Document ID: /roh_data/filtered/fineweb-2-filterrobots_roh.jsonl.gz/22045

Mintga museum po daventar in museum da TiM. Quai ch'i dovra è gust da porscher novs access a las visitadras ed als visitaders e da crear ensemen cun persunas voluntaras da Vossa regiun eveniments cuminaivels.
Museums n'èn betg mo lieus da cultura, mabain era lieus d'inscunter ch'i vala la paina da scuvrir. Per blers umans èn museums però in champ nov. TiM envida umans che na visitassan uschiglio forsa betg in museum. TiM gida a reducir retegnientschas d'entrar e creescha experientschas positivas en il museum.
A persunas interessadas culturalmain porscha TiM la pussaivladad da prestar lavur voluntara en il museum – senza chaschunar in grond impundiment per il museum.